روسیا ساوونما ناظیرلیگی سؤزچوسو ایگور کوناشنکوو، ترور تشکیلاتی داعشین سوریه‌ده یالنیز آمریکانین کونترولونداکی بؤلگه‌لرده مقاومت گؤستردیگینی سؤیله‌دی.
مطبوعات کونفرانسی کئچیرن کوناشنکوو، سوریه‌‌دکی وضعیتی گؤسترن پلانا ایشاره ائده‌رک، "داعش عضو‌لری‌نین سوریه‌دا مقاومته داوام ائتدیگی بوتون نقطه‌لر، یالنیز آمریکانین کونترولونداکی اراضی‌لرده یئرلشیر" ایفاده‌لرینی ایستیفاده ائتدی.
داعشین، آمریکا و کوالیسیونون جینایت کاراکترلی دقت‌سیزلیگی سببین‌دن یاییلدیغینی وورغولایان کوناشنکوو، "واشینگتون، بوتون بو مدت عرضینده فورمالاشدیردیغی قورقوسال قروپو (بؤلوچو ترور تشکیلاتی پ.ک.ک-نین سوریه داوامی پ.ی.د-ی.پ.گ) مالی یاردیم ائتمه‌یه و میلیون‌لارلا دو‌لار مبلغینده بیرباشا سیلاح داشیمایا یؤنلتدی" دئدی.
کوناشنکوو، آمریکانین سؤوق ائتدیگی سیلاح و مهماتلارین چوخ بؤیوک بؤلومونون بؤلگه‌ده وارلیق گؤسترن باشقا ترور تشکیلات‌لاری‌نین علینه کئچدیگینی وورغولاییب.
